เลิกขายน้ำมันแก๊สโซฮอล์ 91 พลังงาน ย้ำลั่นดีเดย์ 1 ก.ย.นี้
ผู้สื่อข่าวรายงานว่ากรมธุรกิจพลังงาน (ธพ.) ได้เตรียมความพร้อมที่จะประกาศกำหนดให้น้ำมันแก๊สโซฮอล์ อี 20 (เบนซินผสมเอทานอล 20%) เป็นน้ำมันเบนซินพื้นฐานของประเทศ ซึ่งคาดว่าจะประกาศได้ภายในเดือน มิ.ย.นี้ เพื่อยกระดับราคามันสำปะหลังและอ้อยที่เป็นวัตถุดิบหลักในการนำมา ผลิตเอทานอลหลังจากที่ก่อนหน้ากระทรวงพลังงาน ประกาศให้น้ำมันดีเซลบี 10 (ดีเซลผสมบี 100 จำนวน 10%) เป็นน้ำมันดีเซลพื้นฐานเมื่อวันที่ 1 ม.ค.ที่ผ่านมาน.ส.นันธิกา ทังสุพานิช อธิบดีกรมธุรกิจพลังงาน (ธพ.) กล่าวว่า ธพ.ได้หารือกับกลุ่มโรงกลั่นน้ำมันและผู้ที่เกี่ยวข้อง เพื่อสรุปแนวทางการกำหนดแก๊สโซฮอล์ อี 20 ให้เป็นน้ำมันเบนซินพื้นฐาน และการลดประเภทชนิดน้ำมันกลุ่มเบนซินลง หลังจากที่ประชุมได้ข้อยุติแล้วว่า จะยกเลิกการจำหน่ายน้ำมันแก๊สโซฮอล์ 91 ส่วนระยะเวลาการประกาศนั้น จะต้องเสนอให้กระทรวงพลังงานเป็นผู้พิจารณากำหนดเงื่อนไขเวลาเป็นสำคัญผู้สื่อข่าวรายงานว่า ในที่ประชุมได้ข้อสรุปที่จะกำหนดให้โรงกลั่นน้ำมัน ยกเลิกการผลิตน้ำมันแก๊สโซฮอล์ 91 ตั้งแต่วันที่ 1 มิ.ย.นี้ เพื่อกำหนดให้ อี 20 เป็นน้ำมันพื้นฐาน และจากนั้นให้ผู้ค้าน้ำมัน ได้ทำการปรับตัวในการยกเลิกการจำหน่ายในสถานีบริการน้ำมัน (ปั๊ม) มีผลในวันที่ 1 ก.ย.เป็นต้นไปโดยนายพิพัฒน์ สุทธิวิเศษศักดิ์ นายกสมาคมการค้าและผู้ผลิตเอทานอลไทย กล่าวว่า โรงงานเอทานอล 26 แห่งทั่วประเทศ มีการผลิตเอทานอลรวม 1600 ล้านลิตรต่อปี ขณะที่กำลังการผลิตจริงมีสูงถึง 2200 ล้านลิตรต่อปี แต่ยอมรับว่าปีนี้ปริมาณอ้อยของไทยมีผลผลิตลดต่ำทำให้กากน้ำตาล (โมลาส) ที่จะมาผลิตเอทานอลลดตามไปด้วย แต่จากการหารือร่วมกับภาครัฐแล้ว การยกเลิกจำหน่ายแก๊สโซฮอล์ 91 ตั้งแต่วันที่ 1 ก.ย.นี้ จะไม่มีปัญหาขาดแคลน.
กรมธุรกิจพลังงาน (ธพ.) ได้เตรียมความพร้อมที่จะประกาศกำหนดให้น้ำมันแก๊สโซฮอล์ อี 20 (เบนซินผสมเอทานอล 20%) เป็นน้ำมันเบนซินพื้นฐานของประเทศ
ดีเซลบี 10,แก๊สโซฮอล์ 91,แก๊สโซฮอล์ อี 20,แก๊สโซฮอล์ E 20,กระทรวงพลังงาน,น้ำมันแก๊สโซฮอล์,ข่าววันนี้